|  |
| --- |
| **GLAGOLSKI NAKLON (4 ure)** |

Pri obravnavi glagolskega naklona, boš spet potreboval **ZELEN DELOVNI ZVEZEK** (str. 5—14).

Tokrat nas čaka nadgradnja glagola. A še preden začnemo, preberi besedilo na str. 6 in reši 1. in 3. nalogo.

|  |
| --- |
| **Ponovitev:** GLAGOLI so besede, s katerimi izražamo **dejanje** (*govoriti, opazovati*), **dogajanje** (*spreminjati se, izhlapevati*), **zaznavanje** (*čutiti, videti*), **obstajanje** *(biti)* … |

Doslej smo glagolom določali **OSEBO** (1., 2., 3.), **ŠTEVILO** (ed., dv., mn.) in **ČAS** (pret., sed., prih.), v tem sklopu mu bomo dodali še **NAKLON** (povedni, velelni, pogojni).

|  |
| --- |
| V zvezek: **GLAGOLSKI NAKLON** 1. **POVEDNI NAKLON ali POVEDNIK**

Najbolj »običajni« ali največkrat uporabljani naklon je **povedni naklon ali povednik**. Uporabimo ga, kadar pripovedujemo, kaj se dogaja. Povedni glagolski naklon **pozna VSE TRI ČASE**. Kadar smo doslej spregali glagole, smo jih vedno v povednem naklonu.Primeri: kuhal sem, spomnimo se, ne mara, prišli boste …V zvezek spregaj glagol počivati v vseh treh časih (bodi pozoren na pomožne glagole) in rešitve pošlji učiteljici slovenščine. |

Reši: str. 7—9 (nal. 8, 9, 11, 12).